Publication: Magyar Közlöny
Issue: MK-2011-119 (Year: 2011, Number: 119)
Era: contemporary
Section: ezért a Bv.tvr. 24/A. §-a és 48. § (4) bekezdése, illetve a 17/1997. (V. 9.) IM rendelet 8. §-ának (1) és (2) bekezdése
Paragraph Index: 465

ezért a Bv.tvr. 24/A. §-a és 48. § (4) bekezdése, illetve a 17/1997. (V. 9.) IM rendelet 8. §-ának (1) és (2) bekezdése határozza meg a végrehajtási, illetve foganatba vételi sorrendet. Függetlenül tehát attól, hogy az elítéltnek a perbírósági értesítõk alapján több szabadságvesztésrõl kell vagy kellett felhívást kiadni, illetve vele szemben esetleg több elfogató parancs is kibocsátásra került, az elítélt a több büntetése közül mindig csupán egynek a végrehajtását tudja ténylegesen megkezdeni. Az elsõként végrehajtandó szabadságvesztést a befogadását követõen a bv. intézet határozza meg. A további, még letöltésre váró szabadságvesztések végrehajtása pedig kötelezõ jelleggel, a jogszabály szerinti sorrendben folyamatosan történik, azokra az elítéltnek akarati ráhatása nincs. A büntetés-végrehajtási szabályokból következõen tehát a további szabadságvesztésekre a Btk. 47. § (4) bekezdés

Source: https://magyarkozlony.hu/hivatalos-lapok/b62b47843462efdef771f4efa56d6893ada7b96a/dokumentumok/f6046e07f146a6a859a94689ab54f0509567dc7d/letoltes